Què era Tanais?
Tanais (grec: Τάναϊς, Tanaïs, precursor de la moderna ciutat d'Azov, llatí Tănăis) fou una ciutat al delta del riu Tanais o Don (els aiguamolls dels meocis, Palus Maeotis en llatí) a la part nord-est de l'actual mar d'Azov, que els grecs anomenaven llac Maeotis o Palus Maeotis. El lloc de l'antiga Tanais es troba a uns 30 quilòmetres a l'oest de la moderna Rostov del Don. El lloc central de la ciutat es troba en un altiplà inclinat, amb una diferència fins als 20 1.958 m en l'elevació en la part sud. El territori està confinat per una vall natural a l'est, i una rasa artificial a l'oest.
El lloc de Tanais va ser ocupat molt abans de l'establiment de la colònia milèsia. A la necròpolis s'hi troben moltes tombes que són una demostració que el lloc havia estat ocupat ja des de l'edat del bronze i dels enterraments continuats a través del temps fins als grecs antics.
Els comerciants grecs semblen haver estat nòmades en el segle VII aC sense un establiment formal i permanent. Les colònies de l'antiga Grècia tenia dues classes d'orígens, el del apoikiai dels ciutadans de la ciutat estat mare, i els emporion que formaven els comerciants, i eren simples estacions. La ciutat com a tal fou fundada al segle iii aC pels aventurers mercantils de Milet; Tanais es desenvolupà ràpidament tot i trobar-se a la part del nord-est més llunyana de l'esfera cultural hel·lènica. Era un lloc idoni per comerciar en primer lloc amb les poblacions de les estepes que arribaven fins a les muntanyes Altai, tot el que s'anomenava Escítia; en segon lloc per al comerç del Mar Negre, anellat amb els ports i els dipòsits grecs; i en tercer per al comerç del nord, de les pells i dels esclaus.
La ciutat estava governada per arconts, i situada a la vora del territori dels reis del Bòsfor. Un canvi important en èmfasi social es representa en el jaciment arqueològic, quan la porta o propylea que enllaçava la secció portuària a l'àgora va ser llevada, i el centre obert de la vida pública va ser ocupat en les èpoques romanes per un habitatge palatial per als reis del Bòsfor. Els reis clients dels romans vivien ara a Tanais: Sauromates II (173-210) i el seu fill Rescuporis II (220-227), que consten dues inscripcions públiques.
El 330 Tanais va ser devastada pels gots, però el lloc va ser ocupat contínuament fins a la segona meitat del segle v. El canal es va cobrir d'arena cada vegada a un nivell més alt, probablement com a resultat de la tala d'arbres, i el centre de la vida activa va canviar de lloc, potser a la petita ciutat d'Azov, a mig camí a Rostov.
Una ciutat al delta del riu Tanais o Don.